Isamaa ei toeta pankade erakorraliste kasumite maksustamist
#000003
Isamaa erakond ei toeta opositsioonis erandiks jäädes Sotsiaaldemokraatliku Erakonna välja pakutud ideed kehtestada pankade erakorralistele kasumitele spetsiaalne maks. Erakonna poliitikute sõnul saaks sellega kahjustada Eesti pankade kapitalivõimekus ning suureneks ebavõrdsus ettevõtluses.
#000005
Sotsiaaldemokraatide esimees Lauri Läänemets saatis sel nädalal koalitsioonipartneritele pöördumise, milles teeb ettepaneku kolme aasta jooksul võtta pankadelt erimaksuga kokku 951 miljonit eurot.
#000006
Ettepaneku järgi rakenduks Eestis pankade suurtele intressituludele solidaarsusmaks. Ettepaneku aluseks on Leedus rakendatav skeem, kus võetakse varasema nelja aasta keskmine intressitulu, lahutatakse praegusest ning saadud summast pool maksustatakse 60 protsenti
#000007
Isamaa fraktsiooni esimees Helir-Valdor Seeder pankade maksustamist ei toeta, sest valitsus on kehtestamas juba hulgaliselt uusi makse.
#000008
"Ei pea praegu õigeks täiendavat maksustamist, absoluutselt mitte. Pangad on täna ettevõtted, kes maksavad ka tulumaksu, teatud erisuse järgi võrreldes teiste ettevõtetega. See, mis puudutab nüüd täiendavat maksustamist, siis kui me siin teoreetiliselt vaatame suuri kasumeid, mis on tekkinud ühes või teises sektoris täiendavalt, siis me peaksime sektoreid võrdselt kohtlema, et kui sellised erakordselt suured kasumid tekivad, siis peaks ju neid sektoreid ka ühetaoliselt kohtlema," kommenteeris Seeder.
#000009
Seeder rõhutas, et pankade maksustamise puhul ei tohiks mööda vaadata ka energiafirmade suuremast maksustamisest.
#000010
"Kui me mõtleme, millised hiigelkasumid tekkisid teatud põhjusel teatud energiafirmadel, siis me ei rääkinud täiendavatest kasumite maksustamist järsult. Pankade puhul me räägime. Niisiis tuleks vaadata pilti laiemalt," märkis Seeder.
#000011
"Kui mõnikord tekivad mingites teistes valdkondades erakorraliste olude tõttu hiigelkasumid, siis peaks meil olema ka valmis seadusandlus, vastused neile küsimustele, et kust ja mis piirist lähevad need hiigelkasumid ja kuidas riik käitub. Ettevõtluses peab olema stabiilsus, ka välisinvestoritele peab olema stabiilsus. Niimoodi tehes, et me kehtestame ajutiselt ja valikuliselt mingitele valdkondadele maksud, aga vaatame mööda teistest valdkondadest, see ei ole kindlasti mõistlik," rääkis Seeder.
#000012
"Sellega ei ole võimalik Eesti majandust praegusest kriisist välja tuua. See kindlasti ei lahenda meie probleeme ja majanduse konkurentsivõimet tõsta. Isamaa ei toeta praegu ükskõik milliste uute maksude kehtestamist ega maksutõuse," rääkis Seeder.
#000013
Seedri erakonnakaaslane, riigikogu rahanduskomisjoni kuuluv Aivar Kokk ütles, et kui Eesti omanikega panku maksustada, siis nende kapitalivõimekus kõvasti väheneb.
#000014
"Siis rahavoog läheb rohkem Rootsi pankadele, siis suudavad Rootsi pangad neid laene välja anda, aga mitte Eesti pangad omaenda ettevõtjatele," rääkis Kokk.
#000015
Sotsiaaldemokraadid on saanud pangamaksu ideele kriitikat ka koalitsioonist. Nimelt ütles majandus- ja infotehnoloogiaminister Tiit Riisalo (Eesti 200), et erakorralise pandamaksu idee on lahmiv ja kahjustaks Eesti majandust.
#000016
Reformierakonda kuuluv rahandusminister Mart Võrklaev nimetas sotside algatust loosunglikuks ning hoiatas, et pankade kapitali vähendamine tooks ettevõtlusesse ebakindlust juurde.
#000017
Lisaks Isamaale opositsiooni kuuluvad erakonnad Keskerakond ja EKRE suhtuvad pankade kasumite maksustamisse soosivalt.
#000018
"Ma loodan, et Sotsiaaldemokraadid ja nende esimees Lauri Läänemets peab oma sõna ja suudab selle idee ka tänases valitsuskoalitsioonis läbi viia. Sest see, et me läheme kärpima riigieelarves mitmesaja miljoni eest erinevaid avalikke teenuseid, ei ole mõeldav. Ja mõeldav ei ole ka palgatõusu külmutamine neljaks aastaks avalikus sektoris," kommenteeris Ratas.
#000021
"Aga see, et me võtame tagantjärgi maksu, ei ole õige. Ikkagi neid makse saab seada sellele, mis tulevik toob," lisas Ratas veel.
#000022
Epler: pangamaks oli EKRE idee
#000023
EKRE fraktsiooni liige Rain Epler ütles, et idee pankade kasumeid maksustada kuulub hoopis EKRE-le.
#000024
"Meie andsime pankade maksustamise teemalise eelnõu sisse juba kevadistungjärgul. See küll on nüüd komisjonis seisnud ja ei ole veel suurde saali jõudnud," sõnas Epler.
#000025
"Pangad on proovinud suruda inforuumi seda narratiivi justkui see oleks mingisugune käik, mis näitab, et Eesti soovib edukaid ettevõtteid ootamatult maksustama hakata, siis kindlasti see nii ei ole. Aga pankade edu kasumis ei ole praegu nende tegevuse tulemus, vaid see on intressitõusu tulemus, kus pangad kandsid selle kiiresti üle laenuvõtjatele, küll aga ei ole tempo olnud sama kiire hoiustajate intressi tõstmiseks ja sealt on siis kenakene summa tekkinud," rääkis Epler.
#000026
"Hea meel on näha, et sotsiaaldemokraadid on näinud, et opositsioonierakonnast on tulnud hea idee ja on asunud seda eelarveläbirääkimistel jõuliselt toetama. Vaatame kuhu see liigub," lisas Epler.
#000027
Majandusteadlase hinnangul on pankadel veel võimalik kasumit kasvatada
#000031
Paavo Truu: pankade avansilise tulumaksu tõstmine keerab hapniku kinni
#000032
Käibemaksutõus: TTJA soovitab kauplusekettidel hindu aegsasti kergitada
#000033
Soome välisminister: peame valmistuma selleks, et Venemaa muutub veel hullemaks
#000037
Kannik: on suur ime, et Venemaa pole saavutanud sõjas õhus totaalset ülekaalu
#000039
Tallinna loomaaiale ei ole poole aastaga sobivat juhti leitud
#000041
Rahandusminister saatis kiirkooskõlastusele kõrgemate riigiteenijate palgatõusu kärpe
#000049
Astronoom: virmalisi näeb sageli veel kolm-neli aastat
#000053
Maria Kallastu uuest singlist: ma pole sellist külge endast varem näidanud
#000063
Valitsus loodab maakonnasiseste bussiliinide tasuliseks muutmisega teenida 3–5 miljonit eurot piletitulu
#000067
Kliimaministeerium plaanib lõpetada hanekahjude hüvitamise
#000070